Bobis
54°33′52″ š. pl. 24°43′40″ r. ilg.﻿ / ﻿54.56444°š. pl. 24.72778°r. ilg.﻿ / 54.56444; 24.72778 Bobis – ežeras Lietuvoje, Trakų rajone, 8 km į šiaurės vakarus nuo Rūdiškių. Ežero ilgis iš šiaurės į pietus – 0,43 km, plotis – iki 0,16 km. Altitudė 161,1 m. Vakarinis ir rytinis krantai aukštoki, šiaurinis ir pietinis – žemi ir pelkėti. Aplink ežerą plyti pievos ir dirbami laukai, iš pietų prieina Galaverknio miškas. Rytuose išteka upelis link Ismonių ežero (Strėvos baseinas). Šalia įsikūrę Ismonių ir Gervinių kaimai.